Lilia Ledon da Silva

Lilia Ledon da Silva, plumnomo Sara Larbar (naskiĝis la 12-an de decembro 1956 en Pelotas, Rio-Grande-do-Sulo, forpasis la 18-an de februaro 2023 en la urbo San-Paŭlo, subŝtato San-Paŭlo)EASP Kuriero n-ro 291, 22.2.2023 estis franca-brazila denaska esperantistino, tradukistino, verkistino, universitata profesoro pri beletro kaj instruistino de la franca lingvo.   

Ŝi diplomiĝis pri beletro (france, portugale, angle) ĉe la Universitato de San-Paŭlo (USP) kaj kiel serĉesploristino kaj universitata profesoro, ŝi estis unu el la enlandaj pioniroj koncerne esplorojn pri beletro-kreado.  

Ŝi estas la filino de esperantistoj Gilbert Ledon kaj Symilde Schenk Ledon, do ŝi estas denaskulino kies riĉega vortuzo strikte limiĝas je la Plena Ilustrita Vortaro (PIV)(eo) Poul Thorsen, recenzo de Karuseloj, LF, 1989.. Ŝi ekverkis por la esperantistaj revuoj Impulso kaj Laŭte!.du mencioj en Geoffrey Sutton, Concise Encyclopedia of the Original Literature of Esperanto 1887-2007, aparte paĝo 516, alirita la 21an de novembro 2023 () 

Dum la pasintaj 15 jaroj, ŝi suferis pro diversaj malsanoj kaj kondiĉoj, inkluzive de koratakoj kaj kancero, kaj spertis ren- kaj pankreatajn transplantadojn.  

 Verkaro 
Ŝia originala romano "Karuseloj" (1987)(eo) Sara Larbar, Karuseloj, Libroservo de Universala Esperanto-Asocio (UEA), eld. 2019 estas omaĝe al la 100-jariĝo de Esperanto kaj dediĉita al la denaskaj Esperanto-parolantoj. Ĝi temas pri la unuaj amoj de junulino en Brazilo kaj la Esperanta medio kaj pro tio interesa libro el vidpunkto de la Esperanto-kulturo. 

Ŝia riĉega vortuzo strikte limiĝas je la Plena Ilustrita Vortaro (PIV) kaj en ĝi estas glosoj interalie "Sonoli" kiu signifas konduti laŭ la sistemo SNL (Sen Nacia Lingvo).

 Karuseloj (1987, eld. Fonto; reeldono 2019, Fonto, San-Paŭlo), reeldono ankaŭ en n-ro 8 en la serio de minilibroj (7x5cm) "Nia Juvelaro", 488 paĝoj.
 Lilia Ledon: Realo, nepriskribebla realo. Paŝoj al plena realo-aliro. Beletra Almanako (25), februaro 2016. paĝoj 27-36.

 Tradukoj 

 Tradukoj el la franca al la portugala (brazila) 
  Émile Auguste Chartier (Alain): Considerações Sobre a Educação Seguidas de Psicologia Infantil (traduko de 2012), origine Propos sur l'Éducation (1932), eldonejo de la traduko É Realizações, ISBN 978-8580330922

 Referencoj 

 Vidu ankaŭ 
 Denaskuloj
 Esperantlingva literaturo en la reto
 Listo de originalaj romanoj en Esperanto

 Eksteraj ligiloj 
 La libro Karuseloj estas libere de kopirajto kaj legebla en la retejo SCRIBD

Kategorio:Verkistinoj
Kategorio:Brazilaj esperantistoj
Kategorio:Denaskaj esperantistoj